Alengot Oromait

Proscovia Alengot Oromait (an haife ta a ranar 1 ga watan Janairu 1993) ɗalibar jami'ar Uganda ce kuma 'yar siyasa. Ta yi aiki a matsayin zaɓaɓɓiyar 'yar majalisa (MP) na gundumar Usuk, gundumar Katakwi daga shekarun 2011 zuwa 2016. Tana da shekaru 19, ita ce 'yar majalisa mafi ƙanƙanta a Uganda,  kuma a nahiyar Afirka. 

 Tarihi 
An haife ta a gundumar Katakwi a ranar 1 ga watan Janairu 1993. Mahaifinta, Michael Oromait, ya kasance ɗan majalisar wakilai na wannan kujera kafin mutuwarsa a ranar 21 ga watan Yuli 2012. 

 Ilimi 
Ta kammala sakandare ɗin ta (S6) a St. Kalemba Senior Secondary School a gundumar Kayunga a watan Disamba 2011.  An shigar da ita Jami'ar Kirista ta Uganda a Mukono, tun daga watan Agusta 2012. 

 Ƙwarewa a fannin aiki 
Bayan mutuwar mahaifinta, Alengot Oromait ta yanke shawarar tsayawa takara a zaɓen fidda gwani a jam'iyyar National Resistance Movement don maye gurbin mahaifinta, wanda ya yi aiki a matsayin mai zaman kansa. Ta lashe zaɓen fidda gwani kuma a babban zaɓen da aka gudanar a watan Satumban 2012, ta samu kashi 54.2% na kuri'un da aka kaɗa. Ana sa ran za ta juye karatun digirinta na farko da ayyukanta na majalisar dokoki na tsawon shekaru uku masu zuwa a kalla. 

 Bayanan sirri 
Bata da aure, Alengot Oromait na cikin jam'iyyar National Resistance Movement, jam'iyyar siyasa mai mulki a Uganda. Tana magance batutuwa irin su muhalli, ilimi, manufofin kiwon lafiya da batutuwan jinsi. Ɗaya daga cikin masu ba ta shawara ita ce Jessica Alupo, ministar ilimi a lokacin kuma ‘yar majalisa (MP) mai wakiltar mata ta gundumar Katakwi.  

 Duba kuma 

 Majalisar ministocin Uganda
 Yvonne Khamati
 Gundumar Katakwi
 Jerin sunayen 'yan majalisar dokokin Uganda na tara

 Manazarta 

Rukuni:Rayayyun mutane
Rukuni:Haihuwan 1993